1.ARIKETA

Informatika-ikastaroak ematen dituen akademia baten datu-baseko taulak sortuko ditugu. SQLrekin hurrengo taulak sortzen hasiko gara:

* **IKASLEAK** taulak ikasleei buruzko informazioa jasoko du: izena, 1. abizena, 2. abizena, IFZ, helbidea, sexua, jaiotze-data eta zein mailatan matrikulatzen den.
* **IKASTAROAK** taula, honako eremu hauekin: ikastaroaren izena, identifikatzen duen ikastaroaren kodea, irakaslearen IFZ, gomendatutako ikasle-kopuru maximoa, hasiera-data, amaiera-data, ikastaroaren ordu guztien kopurua. Ikasleek ezin dituzte hainbat ikastaro aldi berean bateratu.
* **IRAKASLEAK** taula, honako eremu hauekin: izena, 1. abizena, 2. abizena, IFZ, helbidea, titulazioa, soldata.

Eremuetako edukiaren arabera egokiak diren zutabe izenak eta datu-motak aukeratu behar dituzu.

Murrizketa hauek ezarri behar dituzu:

1. Ikaslea ikastaro batean matrikulatu behar da alta ematerako orduan.
2. Ikastaro batean, ordu-kopurua ezin da falta, nahitaezkoa da informazioa izatea.
3. IRAKASLEAK taulan, soldata atributua ezin da hutsik egon.
4. Bi ikastaro ezin dira modu berean deitu.
5. Bi irakaslek ezin dute izen berdina eduki.
6. IKASTAROAK taulako tuplak ikastaroaren kodearekin bereizi ahal izango ditugu.
7. IRAKASLEAK eta IKASLEAK taulako tuplak IFZren arabera bereizi ahal izango ditugu.
8. Ikastaroaren hasiera-data ezin da inoiz amaiera-data baino lehenagokoa izan.
9. Sexu atributuaren balorea E (emakumea), G (gizona) edo B (bestelakoak) izan daiteke.
10. Osotasun erreferentzialaren araua bete behar da.

Orain aurreko atalean sortutako taulak aldatuko ditugu:

1. Sortu adina izeneko eremu berri bat IKASLEAK taulan.
2. Aldatu aurretik sortu duzun eremua, ikaslearen adina 14 eta 65 urte artekoa izan dadin.
3. IKASTAROAK taulako ordu-kopurua eremuan aldaketak egin, 30, 40 edo 60 orduko ikastaroak bakarrik egon ahal izateko.
4. Ezin dugu ikastaro bat gehitu ikasle kopuru maximoa 15 baino txikiagoa bada.
5. Sexua eremua har ditzakeen balioak kontrolatzen dituen murrizketa ezabatu.
6. IRAKASLEAK taulatik helbidearen zutabea ezabatu.
7. IRAKASLEAK taulako gako nagusia aldatu, gako nagusi berria izen-abizenak izango dira.
8. IRAKASLEAK taularen izena aldatu. Taularen izen berria TUTOREAK izango da.
9. IKASLEAK taula ezabatu.